gl gl ast es gl gl gl gl gl gl gl gl gl gl gl gl gl gl gl gl ast gl gl gl gl gl gl gl gl gl gl gl gl gl gl gl gl es gl gl gl gl gl gl gl gl gl gl gl pt gl gl gl en ca pt gl gl gl en pt gl es
Miradoiro de Penabor – Turismo Concello de Barreiros – Galego
GAL  |  ES  |  EN
GAL  |  ES  |  EN
Barreiros en 3 días
Mapas, folletos e guías
Situado a 334 metros de altitude, e catalogado como Área de Especial Interese Paisaxístico de Galicia, permítenos apreciar, aos seus pés, a capitalidade do municipio e, ao fondo, os oito quilómetros de praias de Barreiros.
Mais a beleza natural que, probablemente, capte toda a nosa atención será a da Ría de Foz-Masma. Dende aquí, ábrense aos nosos ollos as súas dimensións, formas e cores. O aspecto desta paisaxe variará segundo a época do ano, o momento do día, o estado da marea e, por suposto, en función da meteoroloxía; pois dalgunha forma a paisaxe tamén ten vida.
Se continuamos coa mirada cara ao Oeste, poderemos percorrer a costa da Mariña Lucense ata Burela. En primeiro termo atopamos Foz, xusto á outra beira da ría e, máis alá veremos a vila de Burela. Terra a dentro preséntasenos montes tan representativos como o Pico de Cornería (432m.) ou o Pico da Frouxeira (426 m).
Cara ó Sur, intúese, tras os montes, o espírito do Camiño Norte de Santiago, que atravesa o Val de Cabarcos de leste a oeste.
Como noutros montes do municipio, a vexetación está formada maioritariamente por eucaliptos, piñeiros e toxos entre os que viven corzos, raposos, xabarís, ou esquíos, entre outros.
Cabe mencionar a existencia nesta contorna de breixeiras húmidas atlánticas, hábitat propio de substratos húmidos ou encharcados e ácidos debido a procesos de formación de turba. Trátase de matogueiras dominadas case sempre polo breixo de turbeira a miúdo acompañado doutros breixos. Xeralmente forman mosaicos na paisaxe ocupando zonas con pouca inclinación ou depresións no terreo onde se acumula a auga. Destacaremos a presenza de Erica Mackaiana.
Opción 1: Se subimos dende San Cosme, tomando a LU-P-0608 cara A Insua e despois a LU-P-6103 cara a Trabada, a 3Km atoparemos o desvío á esquerda.
Opción 2: Dende a estrada N-634 en San Pedro de Benquerencia enlazamos directamente coa LU-P-6103 cara a Trabada. A distancia ata o desvío a Penabor é duns 4Km.
Unha vez tomado o desvío ao miradoiro podemos deixar alí o coche e subir a pé ata o cumio do monte (uns 1,2Km) ou tamén subir en vehículo, xa que existe un aparcadoiro arriba.
Santo Estevo do Ermo
Centro Sociocultural, Rúa Vila, 78 bis.
De luns a venres de 10:00h a 13:30h.